Оспанова, Гульнар. Қазтұтынуодағы ҚарУ ЭБҚ колледжінде қолданбалы бакалавриат бағдарламаларын енгізу тәжірибесі жайлы /Г.Оспанова. - Текст : непосредственный // Қарағанды Хабары. - 2023. - 7 желтоқсан (№44). - 6 Б.

Оспанова Гүлнар Серікқызы,
Қазтұтынуодағы ҚарУ ЭБҚ колледжінің бірінші санаттағы директор орынбасары, арнайы пәндер оқытушысы, э. ғ. м.

**Қазтұтынуодағы ҚарУ ЭБҚ колледжінде қолданбалы бакалавриат
бағдарламаларын енгізу тәжірибесі жайлы**

 **Қазақстан Республикасы Білім және ғылым министрлігінің 2018 жылғы 26 маусымдағы № 305 «Техникалық және кәсіптік, орта білімнен кейінгі, жоғары білім беру ұйымдарында эксперименталды режимде қолданбалы бакалавриатты енгізу туралы» бұйрығына сәйкес, Қазтұтынуодағы ҚарУ ЭБҚ колледжі алғашқылардың бірі болып қолданбалы бакалавриат: 0518000 — «Есеп және аудит (салалар
бойынша)», 1226000 — «Тамақтану кәсіпорындары өндірісінің технологиясы және ұйымдастыру» мамандықтары бойынша
білім беру бағдарламаларын әзірледі.**

 Қазақстан Республикасы Білім және ғылым министрлігінің 2018 жылғы 27 қыркүйектегі № 500 «Техникалық және кәсіптік, орта білімнен кейінгі білім беру мамандықтары мен біліктілік классификаторын бекіту туралы» бұйрығына өзгерістер негізінде 04110100 — «Есеп және аудит» (5AB04110101 — «Бухгалтерлік есеп және аудит» қолданбалы бакалавриат)
және 07210100 — «Азық-түлік өндірісінің технологиясы» (5AB07210101 — «Тамақ өнімдері өндірісінің технологиясы» қолданбалы бакалавриат) қолданбалы бакалавриат білім беру бағдарламалары атауларының өзгеруіне
әкеліп, білім беру қызметімен айналысуға мемлекеттік лицензия қайта ресімделді және Қазтұтынуодағы Қарағанды университетінің Экономика, бизнес және құқық колледжінде қолданбалы бакалавриат мамандарын даярлау құқығын берді.

 2021 жылдан бастап қолданбалы бакалавриат мамандарын даярлауға мемлекеттік білім беру тапсырысы бойынша конкурсқа қатысуға үміткерлерден өтініштер Қарағанды облысы әкімдігінің Білім басқармасының mycollege.kz ақпараттық жүйесі арқылы қабылданады. Бұл ақпараттық жүйе автоматтандырылған тарату арқылы Білім бөліміне ТжКБ ұйымдарына оқуға түсуге үміткерлерді бөлу нәтижелерін жібереді.

 «Білім туралы» Заңға сәйкес, қолданбалы бакалавриат — білім беру бағдарламалары «Қолданбалы бакалавр» біліктілігі берілетін кадрларды даярлауға бағытталған орта білімнен кейінгі білім.
 04110100 — «Бухгалтерлік есеп және аудит», 07211300 —
«Тамақ өнімдері өндірісінің технологиясы» мамандықтары бойынша қолданбалы бакалавриаттың білім беру бағдарламаларын әзірлеу меморандумға сәйкес әлеуметтік серіктестердің белсенді қатысуымен университет пен колледждің (Қазтұтынуодағы Қарағанды университеті — ҚЭБП) ынтымақтастығы негізінде орта білімнен кейінгі білімнің Мемлекеттік жалпыға міндетті стандартына негізделді.

 Болашақта колледж студенттерінің алған кредиттері ЖОО ауысқан кезде автоматты түрде есептелетін болады. Мұның бәрі қолданбалы бакалавриаттың бөлігі ретінде кредиттік оқыту жүйесінің арқасында мүмкін болып отыр. ТжКБ мазмұнын жетілдіру, беделі мен оқыту сапасын арттыру, жұмыс берушілердің қажеттіліктеріне сәйкес жаңа білім беру
бағдарламаларын әзірлеу мен енгізуді қамтамасыз ету, ТжКБ жүйесінің педагогикалық кадрларының біліктілігін арттыру «Холдинг «Кәсіпқор» коммерциялық емес акционерлік қоғамы тарапынан жүзеге асырылады.

 Қазіргі таңда колледжде қолданбалы бакалавриат бағдарламасы бойынша 65 студент білім алуда. 1 және 2-курс студенттері жұмысшы біліктілігін игеру жолында. Қолданбалы бакалавриат бағдарламаларының бірінші бітірушілерінің алдында өз мамандығы бойынша біліктілікті меңгеру және қолданбалы бакалавр дәрежесін алу міндеті тұр.

 «Қолданбалы бакалавриат» дипломы теориялық білім алу мақсатымен жоғары білім беру бағдарламасына ғана емес, сонымен қатар практикалық тәжірибе жинақтауға бағытталған. Бұл — студенттердің жұмыс берушілердің тілектерін ескере отырып, нақты жұмыс орындары мен кәсіпорындарға оқытылатындығын көрсетеді.

 Түлек мұндай диплом алғаннан кейін қосымша тағылымдамадан өтпей-ақ жұмысқа орналасып, бірден мамандығы бойынша жұмысқа кіріседі. Бағдарламаның басты мақсаты — осы.

Қолданбалы бакалавр дәрежесі — жалпы білім беру теориясы бағдарламасын меңгеру мүмкіндігі ғана емес, сонымен қатар жоғары оқу орнын бітіргеннен кейін бірден жұмысқа кірісу мақсатымен әлеуметтік-экономикалық немесе технологиялық қызметтің түрлі мәселесін шешуде құзыретті болу мүмкіндігі. Бұл бірден екі мәселені шешеді: оқу орнын бітіргеннен кейін жұмыс іздеп жүрген түлек және жас, болашағы зор маман іздеп жүрген жұмыс берушінің мәселесі.

Қолданбалы бакалавриат мемлекеттік деңгейде өнімділік мәселесін де шешеді және интеллектуалды әрі жұмысшы мамандықтар арасындағы әлеуметтік алшақтықты азайтады. Жалпы, бұл — қолданбалы профильді таңдайтындар үшін тамаша шешім